22. Ihmisoikeudet: Afganistan
B5-0427, 0429, 0442, 0452, 0459 ja 0468/2001
Euroopan parlamentin päätöslauselma taleban-hallinnon uusista ihmisoikeusloukkauksista
Afganistanissa
Euroopan parlamentti, joka
 ottaa huomioon aikaisemmat päätöslauselmansa Afganistanin tilanteesta ja erityisesti Afganistanin
tilanteesta ja kulttuuriperinnön tuhoamisesta 15. maaliskuuta 2001 antamansa päätöslauselman (1),
A. on järkyttynyt taleban-johdon 24. toukokuuta 2001 tekemästä päätöksestä, jonka mukaan hindu- ja
sikhivähemmistöjen on kannettava erityistä keltaista tunnusmerkkiä vaatteissaan,
B. ottaa huomioon äskettäisen määräyksen, joka kieltää sekä afgaaninaisilta että ulkomaalaisilta naisilta
autolla ajamisen islamilaisen lain varjolla, vaikka talebanien tulkinta koraanin tekstistä ja shariastaasetetaan laajasti kyseenalaiseksi maailman muslimiyhteisön keskuudessa,
C. ottaa huomioon, että Afganistanin taleban-hallitus ei lukuisista kansainvälisistä vetoomuksista huoli-
matta ole osoittanut mitään merkkejä siitä, että se olisi lopettamassa naisiin kohdistuvia rikoksia, jul-kisia silpomisia ja teloituksia, homoseksuaalien surmaamista, vähemmistöjen joukkomurhia, ei-islami-laisen taiteellisen kulttuuriperinnön tuhoamista ja monien muiden perustavaa laatua olevienihmisoikeuksien rikkomista,
D. on huolissaan siitä, että Kabulin italialainen sairaala, jonka työntekijöitä talebanien uskonnollinen
poliisi on hakannut ja/tai pidättänyt, on suljettu,
E. muistuttaa Afganistanin hallituksen politiikasta, joka tukee kansainvälistä terrorismia ja Osama bin
Ladenia, jota talebanit kieltäytyvät luovuttamasta,
F. on järkyttynyt äskettäisistä avustustyöntekijöitä ja ulkomaalaisia vieraita koskevista käyttäytymissään-
nöistä, jotka pakottavat heidät allekirjoittamaan sitoumuksia mukautua talebanien islamilaisen laintulkintaan pukeutumisesta ja aviorikoksista, joista viimeksi mainitusta seuraa julkinen teloitus,
G. on syvästi huolissaan siitä, että talebanit ovat jälleen puuttuneet naisten työntekoon ja kieltävät sen
mahdollisuuden, että Yhdistyneiden Kansakuntien elintarvikeavustusohjelmassa käytettäisiin naisia
tekemään tutkimusta elintarvikkeiden jakamisesta,
H. ottaa huomioon, että Afganistania koettelee ankarin kuivuus 30 vuoteen, jota pahentaa pakolaisten ja
hätäsiirtolaisten jo tällä hetkellä suuri määrä ja että arviolta 5 miljoonaa ihmistä tulee olemaan
kansainvälisen elintarvikeavun varassa,
I. ottaa huomioon, että Pakistanin ja Saudi-Arabian hallitukset tukevat avoimesti taleban-hallintoa talou-
dellisesti ja poliittisesti,
J. ottaa huomioon, että muslimien maailmanyhteisö ja Egyptin ja sunnimuslimien ylin islamilainen
uskonnollinen johtaja mufti Nasr Farid Wasil kieltävät, että talebanit edustavat islamin todellista oppia,
ja tuomitsevat myös heidän langettamansa tappomääräykset (uskonnolliset tuomiot),
1. toistaa tuomitsevansa jyrkästi talebanien politiikan, jossa ihmisarvo jätetään järjestelmällisesti huo-
miotta;
2. uskoo, että kehitys kohti demokratiaa, ihmisoikeuksien ja oikeusvaltion kunnioittamista on ainoa
keino päästä eroon Afganistania koskevista YK:n pakotteista;
(1) Hyväksytyt tekstit, kohta 14.C 53 E/408 FI 28.2.2002 Euroopan yhteisöjen virallinen lehti
Torstai 14. kesäkuuta 2001
3. ilmoittaa tuomitsevansa jyrkästi etenkin talebanien uuden määräyksen, jonka mukaisesti kaikkien
uskonnollisiin vähemmistöihin kuuluvien on kannettava tunnusmerkkejä, ja korostaa, että lähimenneisyy-dessä tähän ovat syyllistyneet ainoastaan juutalaisia vainonneet natsit;
4. huomauttaa taleban-hallitukselle, että etnisten ja uskonnollisten vähemmistön edustajien pakottami-
nen pitämään heidät muista erottavia vaatteita on kansainvälisen oikeuden kieltämä tuomittavan syrjinnänmuoto;
5. tuomitsee naisten oikeuksien uuden rikkomisen ja uskoo, että taleban-hallituksen uudet määräykset
lisäävät uuden ja järkyttävän lenkin taleban-hallituksen kauhistuttavaan ihmisoikeusrikkomusten ketjuun, jatoteaa Taleban-hallituksen olevan tunnettu naisten syrjinnästä ja käytännössä kaikkien yksilönvapaudenmuotojen järjestelmällisestä tukahduttamisesta;
6. toteaa, että talebanien politiikka ja tapa jakaa oikeutta ei vastaa islamin todellisia arvoja ja ajatuksia ja
että muslimiyhteisön enemmistö tuomitsee ne ehdottomasti;
7. varoittaa taleban-hallitusta siitä, että edellä kuvattu barbaarinen politiikka eristää sitä entisestään, ja
toistaa Pakistanille ja Saudi-Arabialle osoittamansa kehotuksen lopettaa kaikki taleban-hallituksen tukemi-sen muodot;
8. kehottaa Saudi-Arabiaa, Arabiemiirikuntien liittoa ja Pakistania tarkistamaan päätöksensä, jotka kos-
kevat taleban-hallinnon diplomaattista tunnustamista;
9. pitää myönteisenä YK:n asiantuntijapaneelin 6. kesäkuuta 2001 antamaa suositusta valvontajärjestel-
män perustamisesta talebanien vastaisen asevientikiellon täytäntöönpanemiseksi, mukaan luettuna YK:nvalvontavirasto ja kiellon noudattamista valvovat joukot Afganistanin kuudessa naapurimaassa, ja kehottaakyseisiä maita tekemään saumatonta yhteistyötä;
10. pahoittelee, ettei tähän mennessä ole sovittu ajankohtaa, jolloin toimia aletaan toteuttaa;11. kehottaa neuvostoa tehostamaan taleban-hallituksen painostamista ja toistaa neuvostolle esittämänsä
pyynnön, jonka mukaan sen pitäisi vaikuttaa poliittisesti rauhantilan palauttamiseen Afganistaniin mm.
siten, että se koordinoi aloitteensa naapurimaiden, erityisesti Intian, Venäjän ja Iranin kanssa;
12. kehottaa YK:ta perustamaan riippumattoman tutkintakomitean tutkimaan Afganistanin ihmisoikeus-
loukkauksia tarkoituksena valvoa paremmin jatkuvasti huonontuvaa tilannetta ja aloittaa valmistelut tale-ban-hallinnon aikana ihmisyyttä vastaan tehtyjä rikoksia käsittelevän kansainvälisen rikostuomioistuimenperustamiseksi;
13. kehottaa komissiota avaamaan ECHOn toimiston Dushanbeen, jotta se voi paremmin puuttua maan
pohjoisosan katastrofaaliseen humanitaariseen tilanteeseen;
14. kehottaa komissiota ryhtymään riittäviin hätäaputoimiin väestön elinolosuhteiden parantamiseksi
erityisesti taleban-hallitusta vastustavien joukkojen valvomilla alueilla ja myös Iranissa ja Pakistanissa sijait-sevilla pakolaisleireillä;
15. kehottaa puhemiestä välittämään tämän päätöslauselman neuvostolle, komissiolle, taleban-hallituk-
selle, pohjoiselle liittokunnalle sekä Pakistanin, Saudi-Arabian, Arabiemiirikuntien liiton, Intian, Kiinan,Venäjän, Iranin, Uzbekistanin ja Tadikistanin hallituksille.28.2.2002 FI C 53 E/409 Euroopan yhteisöjen virallinen lehti
Torstai 14. kesäkuuta 2001